cyanic-selkie/wikianc huggingface dataset:
Paul Verlaine
Verhoudings met Rimbaud en Létinois
Die gedigte wat versamel is in Romances sans paroles (1874) is tussen 1872 en 1873 geskryf, en is geïnspireer deur Verlaine se nostalgiese herinneringe aan sy lewe met Mathilde enersyds, en die impressionistiese sketse van sy jaar-lange wisselvallige eskapades saam met Rimbaud, andersyds. Romances sans paroles is gepubliseer terwyl Verlaine in die gevangenis was. Na sy vrylating uit die gevangenis het hy weer na Engeland gereis, waar hy 'n paar jaar as onderwyser gewerk het en Frans, Latyn en Grieks onderrig het, asook tekenkuns aan 'n skool in Stickney, Lincolnshire. Van daar het hy onderrig gegee in die nabygeleë Boston, Lincolnshire, voordat hy aanbeweeg het na Bournemouth. Terwyl hy in Engeland was het hy nog 'n suksesvolle bundel getiteld Sagesse gepubliseer. Hy het in 1877 na Frankryk teruggekeer en, terwyl hy Engels aan 'n skool in Rethel onderrig het, verlief geraak op een van sy leerlinge, Lucien Létinois, wat Verlaine geïnspireer het om verdere gedigte te skryf. Verlaine was beteuterd gelaat toe Létinois in 1883 aan tifus gesterf het.
Laaste jare
Verlaine het in sy laaste jare toenemend verslaaf geraak aan dwelms en alkohol en in armoede geleef. Hy het in krotbuurte en openbare hospitale gewoon, en sy tyd verwyl deur absinthe in Parys se kafees te drink. Die bewondering vir sy besonderse kuns het egter weer steun en 'n inkomste vir Verlaine gebring: sy vroeë poësie is herontdek, sy lewenstyl en vreemde gedrag voor skares het bewondering ontlok, en in 1894 is hy deur sy eweknieë as Frankryk se "Prins onder digters" gekies.
Oud-Hongaarse skrif
Sien ook
Geskiedenis van die alfabet
Cap-Vert
Die skiereiland Cap-Vert (Kaap Verde, wat "Groen Kaap") beteken, is die mees westelike deel van die vasteland van Afrika. Dit is 'n rotsagtige uitsteeksel wat wes uitsteek van die hoof sanderige dele van Senegal. Die hoofstad van Senegal, die groot stad Dakar, is geleë naby die suidelike punt. Cap-Vert het 'n uitstekende hawe wat teenoor Gorée sit.
Paul Verlaine
Laaste jare
Sy poësie is bewonder en erken as baanbrekerswerk, en was 'n inspirasiebron vir komponiste. Gabriel Fauré het vele melodieë daarop gebaseer, soos sy liedere siklus Cinq mélodies 'de Venise'  en La bonne chanson, synde toonsettings van Verlaine se gedigte. Claude Debussy het Clair de lune en ses van die Fêtes galantes gedigte getoonset, laasgenoemde synde deel van die mélodie versameling wat bekendstaan as die Recueil Vasnier; hy het ook 'n verdere toonsetting van Clair de lune gemaak. Die gedig was ook die inspirasie agter sy Suite bergamasque. Reynaldo Hahn het verskeie van Verlaine se gedigte getoonset, asook die Belgies-Britse komponis Poldowski (dogter van Henryk Wieniawski).
Sy afhanklikheid van dwelmmiddels en sy alkoholisme het egter hul tol begin eis. Paul Verlaine is op 8 Januarie 1896 in Parys oorlede; hy is begrawe in die Cimetière des Batignolles (hy is eers in die 20ste afdeling begrawe, maar sy graf is verskuif na die 11de afdeling - op die rotonde, 'n baie beter ligging - toe die Boulevard Périphérique gebou is).
Styl
Baie van die Franse poësie wat tydens die fin de siècle geskryf is, is as dekadent beskou vanweë die gure inhoud daarvan. Verlaine het in dieselfde luim in 1884 gebruik gemaak van die uitdrukking "poète maudit" ("vervloekte digter"), verwysende na 'n aantal digters soos Stéphane Mallarmé, Arthur Rimbaud, Aloysius Bertrand, Comte de Lautréamont, Tristan Corbière of Alice de Chambrier, wat geveg het teen poëtiese gebruike en derhalwe onder sosiale teregwysings gely het of bloot eenvoudig deur die kritici geïgnoreer is.
Cap-Vert
Die naam van die Republiek van Kaap Verde kom van Cabo Verde wat in Frans Cap-Vert is. Die kaap en die land is deur die Portugese Cabo verde genoem.
Paul Verlaine
Styl
Met die publikasie van Jean Moréas se Simboliese-manifes in 1886, was dit egter die term simboliek wat die pas vorentoe aangedui het. Daar is begin om na Verlaine, Mallarmé, Rimbaud, Paul Valéry, Albert Samain en vele ander te verwys as "simboliste". Hierdie digters het dikwels temas gedeel wat Schopenhauer se estetika gereflekteer het, sowel as idees soos die wil, sterflikheid en die onbewuste verstand of onbewuste krag, met gebruikmaking van temas soos seks (soos bv. prostitute), die stad, irrasionele verskynsels (delirium, drome, dwelmmiddels, alkohol, en soms 'n vae Middeleeuse atmosfeer.
In poësie het die simboliese prosedure; soos getipeer deur Verlaine; die gebruik van subtiele suggesties in plaas van presiese stellinge (retoriek was verbode) ingehou, asook die opwekking van gemoedstemming en gevoelens deur die wonder van woorde, herhaalde klanke en die kadens van die vers (musikaliteit) en metriese innovasie. Verlaine het sy tipies dekadente styl breedvoerig beskryf in sy gedig "Art Poétique", waarin hy die belangrikheid van musikaliteit en ontwyking en "die vreemde" beskryf het. <!--
In popular culture
-->
Werke
Verlaine se Volledige Werke is beskikbaar in kritiese uitgawes deur die Bibliothèque de la Pléiade.
Ballymorestadion
Die Ballymorestadion is ’n stadion in Herston, ’n voorstad van Brisbane in Queensland, Australië, wat vir sport en kulturele aangeleenthede aangewend word. Dit was die tuisveld van die Queensland Reds tot 2004. Die Ballymorestadion sal ook tydens die Olimpiese Somerspele 2032 ingespan word.
Brian George
Brian George (gebore 1 Julie 1952) is 'n Engelse akteur. Hy is bekend vir sy rolle in die rolprente Ghost World (2001), Horrible Bosses (2011), Hotel Transylvania (2012), en Batman: The Killing Joke (2016).
Mengzi
Mengzi (Meester Meng) (Mencius (latinisering): 372 v.C.– 289 v.C.) was 'n Chinese filosoof tydens die Periode van die Strydende State en word sedert die 12de eeu beskou as dié belangrikste Konfusianistiese denker naas Konfusius self. Hy benadruk die oorspronklike goedheid van die menslike natuur en die invloed wat eksterne faktore kon hê op die ontwikkeling daarvan. Hy sistematiseer die Konfusianisme se deugdeleer tot vier hoofdeugde, (mede)menselikheid, pligsgetrouheid, seremoniële gedrag en insig. In sy siening van die staat stel hy dat heersers 'n konstante sorg vir die bevolking moet hê en dit uitvoer deur die 'n 'humanistiese' politiek te volg. Sy uitsprake het bewaar gebly in Die Mencius.
Sitroenmirt
Sitroenmirt (Backhousia citriodora, ook lemon myrtle of suurlemoengeurige ysterhout) is 'n blomplant in die familie Myrtaceae, genus Backhousia. Dit is endemies in subtropiese reënwoude van Sentraal- en Suid-Oos-Queensland, Australië, met 'n natuurlike verspreiding van Mackay tot Brisbane. Ander algemene name is soetverbenaboom, soetverbena Myrtle, suurlemoengeurige verbena, en suurlemoengeurige backhousia.
Asa Briggs
Asa Briggs, Lord Briggs of Lewes (7 Mei 1921 – 15 Maart 2016) was 'n Engelse geskied- en opvoedkundige en akademiese administrateur wat as een van die vernaamste kenners op die gebied van die Victoriaanse tydperk en die geskiedenis van uitsaaiwese beskou is. Met sy navorsing en publikasies oor verskillende aspekte van moderne Britse geskiedenis het Briggs gedurende sy langdurige wetenskaplike loopbaan internasionale erkenning geniet. Baanbrekend was sy bydraes tot onderwys vir volwassenes.
Gedurende die Tweede Wêreldoorlog was Briggs as medewerker by Bletchley Park betrokke, die Churchill-oorlogskabinet se militêre dekoderingsbasis waar geheime Duitse kommunikasie gedekodeer is - waaronder die Enigma-kode. Later sou Briggs ook Winston Churchill se historiese werk oor die Engelssprekende wêreld in vier boekdele, A History of the English-speaking Peoples, proeflees.
As dosent was Asa Briggs aan die Universiteit van Sussex verbonde, die eerste van sewe sogenaamde New Universities of plateglass universities (wat ten opsigte van die moderne glas-en-staal-en-beton-argitektuur van hul kampusse met die historiese klassieke of Gotiese boukuns van historiese instellings gekontrasteer het) wat gedurende die 1960's nuut gestig is en waar hy - as een van die medestigters - ook verskeie administratiewe poste beklee het. Sy bydraes tot onderwys en navorsing by ander tersiêre instellings sowel as openbare en hoër onderwys in die algemeen was ook instrumenteel in die vestiging van die Open University.
In 1976 is hy as lewenslange lid van die Britse Hoërhuis benoem en in 1980 as Fellow of the British Academy (Vennoot van die Britse Akademie) verkies. Reeds in 1970 is hy as lid van die American Academy of Arts and Sciences verkies.
Eers later in sy lewe sou hy onthul dat hy in 1952 as dosent aan die Worcester-kollege te Oxford enkele van sy studente op 'n onkonvensionele pad- en kampeervakansie in die Midde-Ooste saamgeneem het - onder wie die latere Australiese persmagnaat Rupert Murdoch.
Werke
Asa Briggs se gunstelingwerk, die Victoriaanse trilogie (bestaande uit Victorian Things, Victorian People en Victorian Cities) was baanbrekend op die gebied van historiografie met sy nuwe benadering tot Victoriaanse geskiedenis. Briggs het nie geskroom om lig te gooi op die hele bandwydte van die Victoriaanse samelewing nie, sy alledaagse lewe, sy verbruikersgoedere, en selfs sy vulgariteit - aspekte wat voorheen in klassieke geskiedskrywing nouliks aandag geniet het nie. In 1985 is Briggs se werk oor die geskiedenis van die BBC gepubliseer, The BBC: A Short Story of the First Fifty Years. 'n Meer omvattende werk, The History of Broadcasting in the United Kingdom, het in vyf boekdele tussen 1961 en 1995 verskyn.
Mengzi
Biografie
Die biografie van Mengzi word gevind in hoofstuk 74 van die Shyi, maar dit word hoofsaaklik oorgeneem uit die Mencius. Mengzi is lid van die familie 'Meng' (孟, ook wel 'Mengsun', 孟孫), wie tot die begin van die 4de eeu voor Christus (dus ten tyde van Konfusius) 'n belangrike posisie beklee in Lu, die staat waar Konfusius vandaan kom. Die tak van die familie waarvan Mengzi deel is woon sederdien in Zhou, 'n klein staatjie wat net soos Lu in die suidweste van die skiereiland Shandong geleë is. Mengzi studeer saam met die kleinseun van Konfusius. Hy werk as privaatleermeester wie reis met waens en mense (aanhangers en studente) deur verskeie Sjinese state. Hy word deur die plaaslike heersers gul ontvang, maar nie een van hulle aanvaar aanvanklik sy idees nie. Mengzi stel dit aan hulle dat hulle slegs regeer met 'n hemelse mandaat en dat teenspoed hul sou inhaal as hulle sou versaak om die mandaat op 'n verantwoordelyke wyse uit te voer.
Persoonlike besonderhede
Die Shyi vermeld nie Mengzi se geboortejaar of sterfjaar nie. Die datums wat algemeen geruik word, word geneem uit die Biografie van Mencius (Mengzi Nianpu, 孟子年譜, 'n grootlikse kronologiese opsomming van feite uit die lewe van Mengzi), wat in die 14e eeu geskryf word deur Cheng Fuxin (1279-1368). Mengzi se geboortedatum word aangedui as die tweede dag van die vierde maand van die jaar 372 v.C. en sy stertedatum as die vyftiende dag van die elfde maand van die jaar 289 v.C. Sederdien word hierdie inligting beskou as die geboorte - en sterfdatum van Mengzi.
Die Jesuïte latiniseerd 'Mengzi' ('Meester Meng') as 'Mencius'. Sy voornaam was Ke en omdat sy familienaam 'Meng' is, was sy volle name Meng Ke. Volgens 'n tradisie uit die derde eeu v.C. sou sy omgangsnaam Ziche (子車, ook wel geskryf as 'Ziyu', 子輿 of 'Zyu', 子居) gewees het.
Tradisies gebaseer op sy opvoeding
Sy vader was 'Meng Ji' (孟激), sy moeder se van 'Zhǎng', (仉氏, Zhang shi). Volgens die Mencius sou Mengzi self gesorg het vir die begrafnis van sy vader. Volgens 'n ander oorlewering sou sy vader egter gesterf het toe Mengzi nog klein was en het sy moeder gesorg vir sy opvoeding. Hieroor vertel 'n vers uit die Sanzying, wat eeuelank deur elke skoolgaande kind uit die kop geleer moes word:
Volgens hierdie tradisie verhuis die moeder van Mengzi drie maal. Eers woon sy in die buurt van 'n begraafplaas sodat haar seun die begrafnisrituele kon sien. Vervolgens woon sy naby 'n markplein, waar hy die verkopers aan die werk kon sien. Ten slotte gaan sy na 'n buurt van 'n skool woon om hom 'n liefde vir studie te gee en te laat sien hoe 'n leerling homself dienend moet gedra.
Volgens die Shyi sou Mengzi onderrig ontvang het van leerlinge van Zisi (子思, 481-402 v.C.), 'n kleinseun van Konfusius. Daarmee sou Konfusius se leer op direkte wyse aan hom oorgedra word.
Die leer van Mengzi
Mengzi veroordeel tirannie. Die groeiende sosiale teenstellings in sy tyd verontrus hom. Die beginsel van toegeneentheid wat regeerders volgens die Konfusianisme aan die dag moet lê, word deur hom verder uitgebou. Die onderskeid tussen die heersende klasse en onderdane en die morele kodes waaraan hulle gebonde is, was volgens Mengzi voorbeskik: "Diegene wat met hul denke arbeid verrig regeer anders, as diegene wat met hul hande arbeid verrig".
Mengzi stel idees voor om die korrupsie van die mag teen te gaan. Allereers moet 'n heerser self 'n onbaatsugtige, deugsame houding aan die dag lê omdat egoïsme anders na die ander lae van samenlewing sal deursyfer. 'n Respekvolle behandeling en proporsionele beloning bring volgens Mengzi reggeaarde amptenare voort. Ministers moes 'n sekere onafhanklike posisie teenoor hul heerser hê wat die beste kan bevorder deur hierdie posisies erflik te maak.
Mengzi het 'n teenstrydige houding oor oorlog. Moorddadigheid verafsku hy, maar tegelykertyd sê hy ook dat oorlog tussen die Strydende State bydra tot die hereniging van die land. Alleen die heerser wie met dieselfde gevoel van afsku tog uit noodsaak oorlog kan voer, sou volgens Mengzi oorwin.
Hy bekommer hom oor ‘n goeie ekonomie wat deurloop onder die konstante wegtrek van arbeiders. Iedereen moet volgens Mengzi oor voldoende eiendom beskik om in sy bestaan te voorsien (vir 'n familie 100 mu grond). Hierdeur sou arbeiders ook geen behoefte hê om te verhuis nie. Mengzi glo in 'n op klein skaal, agrariese, feodale ekonomie as 'n ideaal.
Hy lê nadruk op die goedheid van die mens, wie oor aangebore toegeneendheid, reggeaardheid, fatsoenlikheid en wysheid beskik. Deur 'n korrekte opvoeding kan dit volledig tot uiting kom. Volgens hom is die opvoeding en veral die etiese verrykte omgewing waar die opvoeding tot stand moet kom 'n taak van die owerheid. Hierby moes veral plig en respek aan ouers, oueres en hulpbehoewendes bygebring word. Alleen op hierdie wyse sou 'n welvarende en sterk staat kon ontstaan.
Matthew Beard (Amerikaanse akteur)
Matthew Beard (1 Januarie 1925 – 8 Januarie 1981) was 'n Amerikaanse akteur.
Peter Parler
Peter Parler (ook bekend as Peter von Gemünd, Parlerius, Parlerz; Tsjeggies: Petr Parléř, Latyn: Petrus de Gemunden in Suevia; * 1330 of 1333 in Gmünd, † 13 Julie 1399 in Praag) was 'n Duits-Boheemse beeldhouer en argitek uit die befaamde Parler-familie van meesterbouers wat, saam met sy vader, Heinrich Parler, bekendheid verwerf het as een van die invloedrykste en vernaamste Gotiese ambagsmanne en katedraalboumeesters in Middeleeuse Europa.
Parler het sy opleiding in sy geboortestad Schwäbisch Gmünd ontvang en was gedurende sy loopbaan betrokke by 'n verskeidenheid laat Middeleeuse bouprojekte in onder meer Straatsburg, Keulen en Neurenberg. In 1356 het Parler hom in Praag gevestig, die hoofstad van die Koninkryk Boheme en destydse keiserlike setel van die Heilige Romeinse Ryk. Hier het twee van sy mees befaamde werke ontstaan - die Karelsbrug en die Sint-Vituskatedraal.
Palmrekenaar
'n Palmrekenaar is 'n verkleinde vorm van die algemene rekenaar en is selfs kleiner as 'n notaboekrekenaar. Dié onderwerp is só dat die palmrekenaar in die gebruiker se hand sal pas. Dit is amper soos 'n dagboek op 'n rekenaar en werk met 'n battery wat herlaai kan word. Die funksies van 'n palmrekenaar is beperk, maar dít wat die palmrekenaar kan doen, doen hy op 'n gespesialiseerde manier.
Palmrekenaars kan gewoonlik gebruik word vir Internetdoeleindes soos die stuur en ontvangs van vonkpos en om die Wêreldwye web te blaai. Sommiges kan nog fakse ook stuur en ontvang. Gewoonlik kan palmrekenaars ook as dag- en adresboeke ingespan word. Mens kan ook lyste opstel van wat alles gedoen moet word op 'n spesifieke dag. Hierdie lyste staan bekend as "to-do"-lyste. Die palmrekenaar kan soos 'n wekker of 'n soort alarm gestel word om mens te herinner aan belangrike afsprake en verjaarsdae.
Erica oresigena
Erica oresigena is 'n plant wat tot die genus Erica behoort en is deel van die fynbos. Die plant is inheems aan die Wes-Kaap.
Vought F4U Corsair
Die Vought F4U Corsair was 'n Amerikaanse enkelsitplek, eenmotorige vegvliegtuig wat tydens die Tweede Wêreldoorlog en Korea-oorlog gebruik is. Hierdie vegvliegtuig was ook van die beste vliegtuie van die oorlog, dit het onder andere die grootste skroef en kragtigste enjin gehad: Pratt & Whitney R-2800 Double Wasp. Niemand was verbaas toe die prototipe reeds vinniger as 640 km/h (400 mpu) gevlieg het nie, die eerste prototipe wat dit kon regkry. Die vliegtuig was ontwerp om twee masjiengewere in die vlerke en twee in die romp te dra maar later het ses 12,7 mm masjiengewere die standaard geword. Die masjiengewere was in die buitenste gedeelte van die opvoubare vlerke geïnstalleer. Kanonne en vuurpyle is later bygevoeg.
Ontwikkeling
Dit is ironies dat een van die vinnigste en kragtigste vegvliegtuie eers deur die Amerikaanse Vloot afgekeur is. Hulle het die vliegtuig as ongeskik beskou vir gebruik op vliegdekskepe. Twee redes was die swak sig uit die kajuit en die vliegtuig se aard om te bons tydens landings. Die Amerikaanse Marinierskorps het egter die vliegtuig aangekoop en in Februarie tydens die Slag van Guadalcanal het die vliegtuig, as 'n landgebaseerde vliegtuig, aan luggevegte deelgeneem. Dit het homself gou as 'n gedugte vegter bewys en kon die Japannese Mitsubishi A6M Zero op gelyke voet aandurf. Die Marinierskorps was so beïndruk met die vliegtuig dat hulle binne ses maande vanaf sy debuut al hulle eskaders met die Corsair uitgerus het.
Die Britse Vloot was die eerste vloot om die vliegtuig vanaf 'n vliegdekskip te bedryf. Hulle het die vlerke met 20 cm korter gemaak om dit te huisves binne in die vliegdekskip. Die Britse Corsair's het hulle debuut gemaak met 'n aanval op die Duitse slagskip Tirpitz. Daar is bykans 2 000 Corsair's aan die Britse Vloot en Koninklike Nieu-Seelandse Lugmag verskaf.
Na-Tweede Wêreldoorlog
Die Corsair het ook diens gedoen in die Korea-oorlog. In die eerste jaar van die oorlog, 1950, het die Corsair ongeveer 80% van al die missies vir die Amerikaanse Vloot en Amerikaanse Marinierskorps gevlieg. Nagvegterweergawes was uiters suksesvol en in die daglig het die Corsair's self teen die MiG-15 geveg en oorwin.
Produksie van die vliegtuig is gestaak in 1952 nadat meer as 12 500 eenhede gebou is. Dit is een van die langste produksielope ooit in die geskiedenis van Amerikaanse vegvliegtuigvervaardiging.
Daar was verskeie modelle, van F4U-1 tot by F4U-7. Vliegtuie deur ander vervaardigers gebou, se modeltoewysings was as volg: Brewster (F3A) en Goodyear (FG, F2G).
Sitroenverbena
Sitroenverbena (Aloysia citrodora) is 'n blomdraende plantspesie in die verbena familie Verbenaceae, inheems aan westelike Suid-Amerika. Engelse name sluit lemon verbena en lemon beebrush in. Dit is na Europa ingevoer deur die Spanjaarde en Portugese in die 17de eeu en word vir sy aromatiese olie verbou.
Beskrywing
Sitroenverbena is 'n meerjarige struik en groei tot 2-3 m hoog. Die 8-cm-lange, blink, wys blare is effens grof om aan te raak en verskaf 'n kragtige geur wat herinner aan suurlemoen indien gekneus (vandaar die Latynse spesifieke bynaam citrodora – suurlemoengegeurd).
Brian Vernel
Brian Vernel (gebore 1991) is 'n Skotse akteur. Hy is bekend vir sy rolle in die rolprente Star Wars: Episode VII - The Force Awakens (2015), Papillon (2017), en Dunkirk (2017), en in die televisiereeks The Last Kingdom (2015).
Sitroenverbena
Beskrywing
Sproeie van klein pers of wit blommetjies verskyn in die laatlente of vroeë somer. Dit is sensitief vir koue, en verloor sy blare by temperature onder 0 °C (32 °F), hoewel die hout gehard is tot −10 °C (14 °F). As gevolg van sy vele kulinêre gebruike, is dit wyd gelys en word bemark as 'n plant vir die kruietuin.
Rune Temte
Rune Temte (gebore 29 September 1965) is 'n Noorse akteur, vervaardiger, en skrywer. Hy is bekend vir sy rolle in die rolprent Captain Marvel (2019) en in die televisiereekse The Last Kingdom (2015) en Fortitude (2015).
Artie Ortego
Artie Ortego (9 Februarie 1890 – 24 Julie 1960) was 'n Amerikaanse akteur. Hy was bekend vir sy rolle in die rolprente American Aristocracy (1916), The Great Secret (1917), Broadway Bill (1918), en The Valley of Bravery (1926).
Lys van die heersers van Sisilië
Huis de Hauteville (1071-1198)
Huis Staufer (1194-1266)
Huis Anjou (1226- 1282)
Mikrogolfoond
Sekere voedselsoorte soos aartappels, wat in dun skyfies gesny is, kan in die oond maklik gedroog word as 'n vetvrye alternatief tot kommersiële aartappelskyfie-produkte uit die supermark.
Geskiedenis
Die eerste kommersiële mikrogolfoonde, wat nog so groot was soos koelkaste, is deur die Amerikaanse ingenieur en uitvinder Percy Spencer (1894-1970) gedurende die 1940's na aanleiding van destydse mikrogolf-radartegnologie ontwikkel. Die magnetron as die latere hartstuk van mikrogolfoonde is in 1939 deur Britse wetenskaplikes vir die eerste keer as radarsender ingespan. Spencer het die gaarmaakopsie van mikrogolwe volgens oorlewering per ongeluk ontdek. Toe hy in Januarie 1945 in 'n Raytheon-laboratorium in Waltham, Massacusetts 'n radarstelsel getoets het, het sjokolade in sy broeksak begin smelt.
Die eerste mikrogolfoond met die naam Radarange (wat die militêre oorsprong van die tegnologie geopenbaar het) is in 1946 deur die Amerikaanse maatskappy Raytheon teen $2000 verkoop. Die onderneming het sy patente later vir die bou van huishoudelike toestelle gelisensieer waarvan die eerste model in 1955 deur Tappan ontwikkel is. Hierdie vroeë oonde was vanweë hul groot gewig en afmetings - so het die waterverkoelde Radarange, wat 3 000 watt opgelewer het, 340 kilogram geweeg en was 1,8 meter hoog - en die hoë verkooppryse buite bereik van privaat gebruikers, en so het slegs hospitale, hotelle, restourante en ander instellings daarin belang gestel. In 1967 het Amana Corporation die eerste kompakte toonbank-mikrogolfoond ontwikkel.
As kombuistoerusting vir privaatverbruikers is mikrogolfoonde vanaf omstreeks 1980 op groot skaal vervaardig; hulle behoort nou tot die standaardinventaris van 'n moderne kombuis. Gekombineerde mikrogolfoonde met 'n konveksie-oond, rooster, outomatiese kookfunksies, ontvries- en kookprogramme kombineer die voordele van 'n mikrogolf met konvensionele gaarmaakmetodes. Stoomgaarmaak in spesiale skottels is 'n bykomende manier om kos in 'n mikrogolfoond voor te berei.
Enkele mikrogolfoondmodelle, wat deur die Japannese ondernemings Panasonic en Sharp vervaardig word, beskik oor outomatiese stoomgaarprogramme. Die Duitse vervaardiger Miele bied kombinasieoonde aan wat kos met stoom en mikrogolwe gaarmaak. Mikrogolfstoom-kombinasieoonde genereer stoom met ingeboude stoomopwekkers en beskik dus oor watertenks. Stoom word regdeur die oondruimte versprei om kos gaar te maak. Stoomprogramme is geskik vir alle kossoorte. Dikwels word dit bo mikrogolwe verkies omdat minder antikoksidante in groente soos broccoli verlore raak. Dit is daarnaas perfek vir hoender- en visgeregte, broodbak en bepaalde koekresepte.
Werking van die mikrogolfoond
Mikrogolfoonde lei die mikrogolfstraling binne 'n elektromagnetiese veld, wat deur 'n magnetron opgewek word, gewoonlik teen 'n frekwensie van 2,45 gigahertz en 'n golflengte van 12,2 cm, deur die voedsel en vloeistowwe wat in die oondruimte geplaas word. Water- en vetmolekules absorbeer die straling, sodat dit in warmte omgesit word. Elke watermolekuul is 'n elektriese dipool, d.w.s. die een uiteinde besit 'n positiewe lading, die ander 'n negatiewe. Deur die elektromagnetiese straling word die molekuul heen en weer gedraai en gelyk gerig aan die wisselende elektriese veld. Hierdie beweging lewer die warmte op waarmee kos in sy binneste verwarm kan word. In vergelyking met konvensionele elektriese stowe, wat eers die pot verhit en daarna die kos, bespaar die mikrogolfoond tussen 50% en 70% energie.
Die oondruimte, waarin die kos berei word, reflekteer die mikrogolwe en versterk sodoende hul effek. Dit moet 'n kooi van Faraday wees om te voorkom dat die straling na buite ontsnap. Die glasdeure van mikrogolfoonde word met 'n geleidende metaalrooster voorsien wat as afskerming dien. Omdat die grootte van die gaatjies in die metaalrooster veel kleiner is as die 12 cm golflengte van die mikrogolfstraling, kan die bestraling nie daardeur kom nie, terwyl sigbare lig, ook 'n vorm van elektromagnetiese straling, met sy heelwat kleiner golflengte wel kan.
Houers om te gebruik
Vanweë hulle afskermende eienskappe en die gevaar van vonke wat moontlik 'n brand kan veroorsaak, is potte of ander bakke, wat van metaal gemaak is, nie geskik om voedsel in 'n mikrogolfoond gaar te maak nie. Glasbakke, porselein (sonder metaaldekor) en plastiek is daarenteen uiters geskik hiervoor.
Isme
'n Isme is 'n selfstandige naamwoord wat op die agtervoegsel -isme eindig. Die afgeleide persoonsnaamwoord van -isme is -is, en die afgeleide byvoeglike naamwoord is -isties. Die betreffende uitgang is uit die Grieks afkomstig en het aanvanklik -ismos gelui. Dit is gebruik om bepaalde werkwoorde te voorsien van 'n vorm wat 'n gepaste toestand van aksie benoem. So staan baptizein vir "onderdompeling", en die bybehorende daad word baptismos.
Later het die gebruik van die uitgang in Indo-Europese tale uitgebrei. Dit het 'n veel gebruikte aanduiding vir begrippe/konsepte, sisteme, leefwyses, georganiseerde aktiwiteite, ideologieë, artistieke strominge en andersoortige fenomene geword. So staan marxisme vir 'n geheel van teorieë, praktyke en denkwyses wat aan die gedagtegoed van die Duitse filosoof en politieke ekonoom Karl Marx ontleen is.
Soms dui aanhangers of beoefenaars van 'n isme hulself daarmee aan, maar die konsep kan ook deur buitestaanders gebruik word om, al dan nie vir negatiewe doeleindes nie, 'n indiwidu of groep te klassifiseer.
Die meeste ismes betref konsepte wat op enigerlei wyse op die menslike rede of menslike handelinge te herlei is. Soms egter word daar ook verskynsels uit die natuur mee aangedui, soos botulisme.
Rooms-Katolieke Kerk
Die Rooms-Katolieke Kerk is die eerste en grootste Christelike godsdiensdenominasie met meer as 'n miljard lede. Die setel van die kerk is in die Vatikaanstad in Rome.
Die Katolieke Kerk, ook bekend as die Rooms-Katolieke Kerk, is die grootste Christelike kerk met meer as 1,29 miljard lede wêreldwyd. As een van die oudste godsdienstige instellings ter wêreld het dit 'n prominente rol gespeel in die geskiedenis en ontwikkeling van die Westerse beskawing. Deur die biskop van Rome, bekend as die Pous, word die leerstellings van die kerk opgesom in die Nicene Creed. Die sentrale administrasie, die Heilige Stoel, is in die Vatikaanstad, ingesluit binne Rome, Italië.
Die Katolieke Kerk leer dat dit die Een, Heilige, Katolieke en Apostoliese Kerk is wat deur Jesus Christus gestig is in sy Groot Kommissie, dat sy biskoppe die opvolgers van Christus se apostels is en dat die Pous die opvolger van Sint Petrus is aan wie die primaat toegeken is deur Jesus Christus. Dit beweer dat dit die oorspronklike Christelike geloof beoefen, onfeilbaarheid voorbehou, deur die heilige tradisie oorgedra word. Die Latynse Kerk, die Oostelike Katolieke Kerke en institute soos mendicant-bevele en ingeslote kloosteropdragte weerspieël 'n verskeidenheid teologiese en geestelike beklemtonings in die Kerk.
Van die sewe sakramente is die Eucharistie die belangrikste een, wat liturgies in die Mis gevier is. Die kerk leer dat die offerbrood en wyn deur die wyding deur 'n priester die liggaam en bloed van Christus word. Maagd Maria word vereer in die Katolieke Kerk as Moeder van God en Koningin van die Hemel, vereer in dogma en toewyding. Sy onderrig sluit heiligmaking in deur geloof en evangelisasie van die evangelie en die Katolieke sosiale leer, wat die ondersteuning van die siekes, armes en ondersteuning beklemtoon. die beproefde deur die liggaamlike en geestelike werke van genade. Die Katolieke Kerk is die grootste nie-regeringsverskaffer van onderwys en gesondheidsorg in die wêreld.
Die Katolieke Kerk het Westerse filosofie, kultuur, wetenskap en kuns beïnvloed. Die Katolieke Kerk het gemeenskap met die Oos-Ortodokse Kerk gedeel tot die Oos-Wes-skemering in 1054, waarin veral die gesag van die pous, sowel as die Oosterse Ortodokse kerke voor die Chalcedoniese skeuring in 451 oor die verskille in Christologie betwis word.
Katolieke leef dwarsoor die wêreld deur sending, diaspora en omskakelings. Sedert die 20ste eeu woon die meerderheid in die suidelike halfrond as gevolg van sekularisering in Europa en verhoogde vervolging in die Midde-Ooste.
Vanaf die laat 20ste eeu is die Katolieke Kerk gekritiseer vir sy leerstellings oor seksualiteit, die weiering om vroue te orden en die hantering van seksuele mishandeling.
Gene Gerrard
Gene Gerrard (31 Augustus 1892 – 1 Junie 1971) was 'n Engelse akteur, regisseur, en skrywer. Hy was bekend vir sy rolle in die rolprente Out of the Blue (1931), Lucky Girl (1932), Let Me Explain, Dear (1932), en The Love Nest (1933).
Jerry Trainor
Jerry Trainor (gebore 21 Januarie 1977) is 'n Amerikaanse akteur, vervaardiger, en regisseur. Hy is bekend vir sy rolle in die rolprente Donnie Darko (2001) en Evolution (2001), en in die televisiereekse iCarly (2007) en T.U.F.F. Puppy (2010).
Tuin van Eden
thumb|160px|Die tuin van Eden, soos uitgebeeld op die eerste of linkerkantse paneel van [[Jheronimus Bosch se triptiek Die Tuin van Aardse Genot. Die paneel sluit baie denkbeeldige en eksotiese Afrikadiere in. ]]
The tuin van Eden (Hebreeus: גַּן־עֵדֶן, gan-ʿḖḏen), ook die Paradys genoem, is die Bybelse "tuin van God" wat in Genesis en Esegiël beskryf word. Genesis 13:10 verwys na die "tuin van God", en die "bome van die godetuin Eden" word in Esegiël 31 genoem. Ook Sagaria en die Psalms verwys na bome en water, sonder om Eden spesifiek te noem.
Die naam kom van die Akkadiese edinnu, van ’n Sumeriese woord edin, wat beteken "vlakte" of "steppe"; dit is naby verwant aan ’n Aramese stam wat "vrugbaar, met baie water" beteken. Nog ’n verklaring verbind die naam met ’n Hebreeuse woord vir "genot"; daarvolgens sou Genesis 2:8 se "tuin in Eden" vertaal kon word as "tuin van genot". Die Hebreeuse woord word as "genot" vertaal in Sara se gedagtes in Genesis 18:12.
Oos-Siberiese ekonomiese streek
In dié streek met sy plato's, berge en stroomgebiede is die belangrikste stede – Krasnojarsk, Irkoetsk, Oelan-Oede en Tsjita – aan die Transsiberiese Spoorlyn geleë. Een van die vertakkings verbind Oelan-Oede met Mongolië en Beijing in China. Daar is hidroëlektrisiteitstasies by Bratsk, Krasnojarsk en Irkoetsk. Steenkool, goud, grafiet, ystererts, aluminiumerts, sink en lood word in die gebied gemyn en daar word met vee geboer.
Tuin van Eden
Nes die verhaal van die Sondvloed, die Skepping en die toring van Babel in Genesis, het die verhaal van Eden elemente van die antieke Mesopotamiese mite van ’n koning, as die eerste man, wat in ’n goddelike tuin geplaas word om die boom van die lewe te bewaak. Die Hebreeuse Bybel vertel van Adam en Eva wat nakend in die tuin van Eden rondloop vanweë hulle onskuld.
Oos-Siberiese ekonomiese streek
Die streek is 4 122 800 km2 groot en die bevolking is 8,5 miljoen volgens die 2002-sensus. Sowat 71 persent van die mense woon in die stede. Die gemiddelde bevolkingsdigtheid is 2/km2.
Deelgebiede
Die volgende deelgebiede val in die streek:
Tuin van Eden
Genesis
thumb|links|250px|Uitdrywing uit die Paradys, deur James Tissot (omstreeks 1896-1902). Die tweede deel van die Skeppingsverhaal in Genesis 2:4-3:24 begin met die Here God wat die eerste mens (Adam) geskep en in ’n tuin geplaas het "in Eden in die ooste". "Die Here God het verder allerlei bome, mooi om na te kyk en lekker om van te eet, uit die grond laat uitspruit, ook die boom van die lewe in die middel van die tuin, en die boom van alle kennis." (Genesis 2:9, 1983-vertaling.)
Die mens kon van al die bome in die tuin eet, behalwe die boom van alle kennis. Daarna het God ’n vrou uit die mens se ribbebeen geskep om ’n maat vir hom te wees. In hoofstuk drie word die mens en die vrou deur die slang oorreed om van die verbode vrugte te eet, en hulle is uit die tuin gedryf om te keer dat hulle van die boom van die lewe ook eet en vir altyd lewe. Gerubs is oos van die tuin geplaas, asook ’n vlammende swaard wat heen en weer beweeg, om toegang tot die boom van die lewe te bewaak. (Genesis 3:24.)
Genesis 2:10-14 noem vier riviere in verband met die tuin van Eden: die Pison, Gihon, Tigris en Eufraat. Daar word ook verwys na die land Kus – vertaal/vertolk as Ethiopië, maar sommige glo dit is Cossaea, ’n Griekse naam vir die land van die Kassiete. Dié land lê noord van Elam, net oos van die antieke Babilon, en lê anders as Ethiopië in die streek wat beskryf word. In Antieke Tye van die Jode identifiseer die 1ste-eeuse historikus Josephus die Pison as wat "die Grieke Ganges noem" en die Gehon as die Nyl.
thumb|250px|Die aardse Paradys met die sondeval van Adam en Eva, deur [[Jan Brueghel die Ouere en Peter Paul Rubens, vol eksotiese diere wat saamleef in die tuin van Eden.]]
Esegiël
In Esegiël 28:12-19 dra die profeet Esegiël God se woord oor aan die koning van Tirus: Die koning was "'n pragtige produk van volmaakte vakmanskap", omring deur kosbare edelstene, van die dag wat hy gemaak is. Hy is uitgebeeld op die heilige godeberg in die tuin van Eden "as die gerub wat met uitgestrekte vlerke moes waghou". Maar die koning het gesondig deur onreg en geweld, en daarom is hy uit die tuin van Eden gedryf en op die grond gegooi, waar vuur hom verteer het. "Almal onder die volke wat jou geken het, is skrikbevange oor wat met jou gebeur het. Jy het 'n afskrikmiddel vir ander geword, dit is vir altyd klaar met jou.” (Esegiël 28:19.)
Dit lyk volgens Terje Stordalen of Esegiël se tuin van Eden in Libanon was. "Dit lyk of Libanon ’n alternatiewe plasing in Fenisiese mites is (soos in Esegiël 28, 13, III.48) van die tuin van Eden," en daar is ’n verband tussen die paradys, die tuin van Eden en die woude van Libanon (wat moontlik simbolies gebruik is) in profetiese geskrifte. Edward Lipinski en Peter Kyle McCarter het voorgestel die Sumeriese paradys, die oudste Sumeriese weergawe van die tuin van Eden, vind aansluiting by ’n bergheiligdom in die Libanon- en die Anti-Libanonbergreeks.
Gambiërivier
Die Gambiërivier (Engels: Gambia River, Frans: fleuve Gambie) is 'n belangrike rivier in Afrika wat oor 1 130 km vanaf die Fouta Djallon-plato in Noord-Guinee tot in die Atlantiese Oseaan vloei by die stad Banjul. Dit is bevaarbaar vir ongeveer die helfte van sy lengte.
Die rivier is hoofsaaklik bekend as gevolg van Gambië, die kleinste land in Afrika, wat uit omtrent net die stroomafhelfte van die rivier en sy twee oewers bestaan.
Volgens Alex Haley se roman Roots, het die Gambiërivier een van die leidrade verskaf wat hom gehelp het om sy Amerikaanse familiegeskiedenis terug te spoor na Afrika. Die woorde "Kamby Bolongo" was van die min woorde wat sy familie oor die geslagte heen aangegee het; hy ontdek dat 'n bolongo 'n "bewegende water" of "rivier" is in Mandinka, hy lei dus daaruit af dat die frase  waarskynlik na die Gambiërivier verwys. Sy teorie is bevestig toe hy na Juffure, Gambië, op die noord-oewer van die rivier reis, en vind dat die mondelingse familiegeskiedenis ooreenkom met sy eie.
Langs die rivier naby Juffure is Jameseiland, 'n plek gebruik in die slawehandel wat nou 'n UNESCO Wêrelderfenisgebied is.
Charlie Murphy (aktrise)
Charlie Murphy (gebore 30 November 1984) is 'n Ierse aktrise. Sy is bekend vir haar rolle in die rolprent The Foreigner (2017) en in die televisiereekse Love/Hate (2010), Peaky Blinders (2013), en Happy Valley (2014).
Palmyra-atol
Palmyra-atol (Engels: Palmyra Atoll) is 'n klein afgeleë eiland van die Verenigde State van Amerika en 'n onbewoonde atol in die noordelike Stille Oseaan, wat tot Polinesië behoort. Die atol het 'n oppervlakte van 3,9 km². Die Palmyra-atol lê noordoos van Australië en Nieu-Seeland, ten suidweste van Hawaii en ten noorde van die Cookeilande. Die naaste eiland is die onbewoonde Kingman-rif in die noordweste.
Totiusprys vir Teologie en die studie van die grondtale van die Bybel
Die Totiusprys vir Teologie en die studie van die grondtale van die Bybel is ’n prys deur die Suid-Afrikaanse Akademie vir Wetenskap en Kuns vir ’n hoogstaande publikasie of ’n reeks van hoogstaande publikasies in Afrikaans oor die Christelike teologie en/of die studie van die grondtale van die Bybel. Die prys is in 1980 op inisiatief van Sanlam ingestel as vervanging van die Stalsprys vir Teologie. By bekroning word daar veral gelet op voortgesette produktiwiteit. Die prys is aanvanklik tweejaarliks toegeken en deur Sanlam geborg maar word in die onlangse tyd driejaarliks toegeken.
Dominansie (genetika)
'n Genetiese eienskap word dominant genoem as slegs een van die twee gene (dié van die moeder se chromosoom, of dié van die vader se chromosoom) die eienskap hoef te hê voordat die individu die eienskap in die fenotipe vertoon. As byvoorbeeld deur 'n afwyking in een geen 'n proteïen gemaak word met 'n ongewenste en skadelike eienskap, dan sal so 'n afwyking baie keer dominant wees. 'n Eienskap wat slegs voorkom as beide ekwivalente gene betrokke is, word resessief genoem. Die mate van dominansie of resessiewiteit kan weergegee word as die penetransie van die geen.
Wendee Lee
Wendee Lee (gebore 20 Februarie 1960) is 'n Amerikaanse aktrise. Sy is bekend vir haar rolle in die rolprente Akira (1988), Ninja Scroll (1993), Vampire Hunter D: Bloodlust (2000), en Cowboy Bebop: The Movie (2001).
Erica orthiocola
Erica orthiocola is 'n plant wat tot die genus Erica behoort en is deel van die fynbos. Die plant is inheems aan die Wes-Kaap en kom voor by Pilaarkop in die Riviersonderendberge. Hier is daar een populasie van minder as 200 plante wat bedreig word deur indringerplante soos dennebome en te veel veldbrande.
Jas
'n Jas is 'n grondliggende deel van bo-kleding in baie kulture. Dit bedek die torso en die arms en is aan die voorkant van die nek af oop. Hierdie opening mag oophang of kan deur verskillende metodes toegemaak word, soos deur knope of 'n ritssluiter. Jasse reik tipies net effens verby die sitvlak; by langer kledingstukke van eenderse vorm praat 'n mens eerder van 'n mantel.
75ste Oscar-toekenningsaand
Die 75ste Oscar-toekenningsaand is op 23 Maart 2003 deur die Academy of Motion Picture Arts and Sciences in Hollywood gehou om erkenning te gee aan die rolprente van 2002. Steve Martin was die aanbieder.
Met sy 13 benoemings het Chicago die voortou geneem. Dit het ses van die Oscars gewen en is die eerste musiekprent sedert Oliver! in 1968 wat die kategorie vir beste rolprent wen. Roman Polanski, wat vir die vierde keer benoem is, het die prys vir beste regisseur gewen.
Pryse
Hier volg ’n lys van die belangrikste wenners en benoemdes (die wenners word eerste genoem en is in vet druk):
Ezra Pound
<div style="background:#f9f9f9; border:1px solid #aaaaaa; clear:right; float:right; font-size:90%; margin:1em 0 1em 1em; padding:1em; text-align:center; width:20em;">
Ezra Pound
Amerikaanse digter en literêre kritikus
Bok (astrologie)
230px|regs Die Bok (Chinees: 羊, yáng) is die agtste dier in die twaalfjaarlikse siklus van die Chinese astrologie, volgens die Chinese kalender. Dit hou ook verband met Oos-Asiatiese diereriem- en kalenderstelsels. Die Jaar van die Bok word verbind met die Aardse taksimbool 未.
Dit kan ook as Skaap of Ram vertaal word omdat die Chinese woord yáng meer akkuraat vertaal word as Caprinae, ’n takson wat beide bokke en skape insluit.
Ezra Pound
Imagisme
Agtervoegsel
'n Agtervoegsel, uitgang of suffiks is in alle nie-isolerende tale 'n affiks wat agter die woordstam geplaas word.
Ezra Pound
Beduidende werke
Agtervoegsel
Daar word na agtervoegsels as postmorfeme verwys. 'n Agtervoegsel is altyd 'n gebonde morfeem en kan dus nie as 'n selfstandige woord voorkom nie.
Twee soorte
Daar bestaan twee soorte agtervoegsels wat twee verskillende doele dien:
Ezra Pound
The Spirit of Romance (1910) Personae (The Collected Poems), (1926; nuwe hersiene uitgawe 1949) Literary Essays (1954) The Cantos (1970) Ezra Pound, volledige naam: Ezra Westin Loomis Pound (* 30 Oktober 1885 in Hailey, Idaho, Verenigde State; † 1 November 1972 in Venesië, Italië), was 'n Amerikaanse digter en literêre kritikus wat as een van die mees vooraanstaande verteenwoordigers van die "moderne" beweging binne die Britse en Amerikaanse literatuur beskou word.
Hy het in die Romaanse tale gestudeer en vir 'n kort tyd klas gegee voordat hy na Europa vertrek het. Sy eerste gedigte (deur homself uitgegee as A lume spento; 1908) was nog heeltemal in die tradisie van die Engelse digter Robert Browning (1812-1889), maar toe hy eers in Londen was, het hy gou een van die belangrikste avant-garde figure geword.
Agtervoegsel
Afleidingsagtervoegsels
Voorbeelde van afleidingsagtervoegsels:
Ezra Pound
Hy was een van die inisieerders van die groep imagiste en is net soos hulle deur die Chinese en Japanse digkuns geïnspireer, veral deur die beeldgebruik in die kort Japanse haikoe-gedig. Die imagiste het hom egter gou teleurgestel en in 1914/15 het Pound vir die tydskrif Blast geskryf oor die streng vortisisme, waartoe ook die skilder Wyndham Lewis en die beeldhouer Henri Gaudier-Brzeska behoort het.
Pound het sy lewe lank belang gestel in ander kulture en literature. Hiervan getuig onder meer sy vertalings van die werk van die Provensaalse troebadoer Arnaut Daniel en die 13de-eeuse Italiaanse digter Guido Cavaleanti (1912), van Chinese gedigte (Cathay, 1915), van die Japanse No-spele (1917) en sy vrye verwerking van die werk van die Latynse digter Propertius (ca. 50- 16 v.C.): Homage to Sextus Propertius (1917).
Bok (astrologie)
Beskrywing
Volgens een legende is daar ’n rede vir die volgorde van die twaalf diere in die twaalfjaarsiklus. Daarvolgens is ’n resies oor ’n groot rivier gehou en die volgorde van die diere in die siklus is die volgorde waarin hulle die resies voltooi het. In dié verhaal het die Bok, Aap en Haan deur ’n spanpoging anderkant aangekom. Die Haan het ’n vlot gevind en die Aap en Bok het geruk en gepluk om al die onkruid uit die pad te kry. Hulle het die agtste, negende en tiende plek verower.
Ezra Pound
Die Cantos het geen duidelike opbou nie (ondanks "fugatiese" herhalings van bepaalde temas, en gereelde verwysings na Homerus se Odussee en Dante se Paradiso). Daar is totale obskure aanhalings en sinspelings wat getuig van Pound se politieke opvattings. Pound se meesterlike beheersing van die verstegniek is egter bo alle twyfel verhewe, en daarmee ook sy posisie as groot vernuwer van die Engelstalige poësie, 'n status wat hy met Yeats en Eliot deel.
Naas 'n sewentigtal literêre werke, wat uit sy eie pen gekom het, het hy ook 'n beslissende bydrae gelewe om die deurbraak van 'n wye verskeidenheid ander digters en skrywers te bevorder, onder wie William Butler Yeats, James Joyce, Ernest Hemingway, Robert Frost, D.H. Lawrence en T.S. Eliot.
Sy radiouitsendings in Italië gedurende die Tweede Wêreldoorlog, waarin hy die standpunte van die fascistiese Mussolini-bewind verdedig het, het ná die oorlog tot sy inhegtenisneming gelei. Hy het tot 1958 in aanhouding gebly.
Tydens sy gevangenskap het hy die beroemde Pisan cantos (waarvoor hy in 1949 die Bollingen-prys ontvang het) en in die inrigting die Rock drill-reeks geskryf. In 1958 is hy vrygespreek en het hy na Italië teruggekeer, waar hy op 1 November 1972 in Venesië oorlede is. Hy het sy laaste ruspek op die Venesiaanse eiland San Michele gevind. Pound se vroeëre werke is minder ingewikkeld en word oor die algemeen hoër aangeslaan as die Cantos.
Museums
Die Blaine County Historical Museum in Ezra Pound se geboorteplek Hailey, Idaho herinner met 'n klein versameling historiese dokumente en boeke aan die digter.
Frank Orth
Frank Orth (21 Februarie 1880 – 17 Maart 1962) was 'n Amerikaanse akteur. Hy was bekend vir sy rolle in die rolprente His Girl Friday (1940), Dr. Kildare's Crisis (1940), The Lost Weekend (1945), en The Strange Love of Martha Ivers (1946).
Ezra Pound
Casa Pound
'n Politieke Italiaanse beweging, CasaPound, wat 21ste eeuse fascisme met linkse politieke eise verbind, is na Ezra Pound genoem.
Bok (astrologie)
Beskrywing
Die Chinese tekens word ook die diereriem genoem omdat geglo word ’n mens se persoonlikheid word deur die dier beïnvloed wat oor jou geboortedatum heers. Net so word die jaar waaroor ’n spesifieke dier heers, daardeur gekenmerk. Die invloed is veral sterk by mense wat in die jaar van die dier gebore is.
Dieselfde twaalf diere word gebruik om die siklus van ure in ’n dag te simboliseer – elk word verbind met ’n tydperk van twee uur. Die tydperk van die Bok is van 13:00 tot 15:00 – die tyd wanneer bokke gras vreet en baie urineer.
In Chinese simbologie word Bokke beskou as sag, goedhartig en kalm, maar ook besluiteloos, ydel en bedees.
Jare en die Vyf Elemente
Mense wat binne dié datums gebore is, is in die Jaar van die Bok gebore, met ook die volgende elementêre teken:
Erica ostiaria
Erica ostiaria is 'n plant wat tot die genus Erica behoort. Die plant is inheems aan die Wes-Kaap.
Agtervoegsel
Eksterne skakels
Affixe Affiks
Strelitzia
Strelitzia is 'n plant genus wat behoort tot die familie Strelitziaceae.
Kurt Meyer
Na die bevel van die massamoord op burgerlikes en krygsgevangenes tydens die konflik, is Meyer skuldig bevind aan oorlogsmisdade vir sy rol in die Ardenne Abbey-slagting (die moord op Kanadese krygsgevangenes in Normandië). Hy is ter dood veroordeel, maar die vonnis is later in die tronk ter syde gestel. Meyer was een van die laaste Duitse oorlogsmisdadigers wat uit die tronk vrygelaat is.
Na sy vrylating het hy aktief geword in HIAG, 'n drukgroep wat deur voormalige hooggeplaaste Waffen-SS-lede georganiseer is. Meyer was 'n toonaangewende Waffen-SS-apologeet en die doeltreffendste woordvoerder van HIAG, en het die meeste van die Waffen-SS uitgebeeld as apolitieke, roekelose dapper vegters wat nie by die misdade van die Nazi-regime betrokke was nie. Hierdie idees is sedertdien deur historici ontbloot.
Erica Leerhsen
Erica Leerhsen (gebore 14 Februarie 1976) is 'n Amerikaanse aktrise en vervaardiger. Sy is bekend vir haar rolle in die rolprente Book of Shadows: Blair Witch 2 (2000), The Texas Chainsaw Massacre (2003), Haunted Traxxs (2009), en Magic in the Moonlight (2014).
Kookkuns
Geskiedenis
Die doel van die kook van kos, asook ander maniere van voedselbereiding, was in prehistoriese tye om die tyd wat voedsel bewaar kon word te verleng. Smaakverbetering was 'n belangrike tweede doel.
Kookkuns het in die tyd van Antieke Griekeland ontstaan. Toe die Romeine die Griekse beskawing oorneem, beleef die kookkuns 'n bloeityd a.g.v. die invoer van 'n groot verskeidenheid produkte. Met die val van die Romeinse Ryk, in die middeleeue, lê die klem op die bereiding en eet van vleis en die drink van bier. In die Renaissance kry die gevariëerde en verfynde kookkuns weer meer aandag.